Theophylactus Lacapenus
Theophylactus Lacapenus, Graece Θεοφύλακτος Λακαπηνός (natus anno 917; mortuus die 27 Februarii 956), filius natu quartus imperatoris Romani I uxorisque eius Theodorae, fuit patriarcha Constantinopolitanus a die 2 Februarii 933, annum sedecimum agens, usque ad mortem. Auctor fuit epistulae de haereticis Bogomilis quam Petro caesare Bulgarorum commisit (neptis suae Mariae Irenae marito).